O.R. Tambo Internasionale Lughawe - Wikipedia
(Aangestuur vanaf Jan Smuts-lughawe)
Nasa-Satellietbeeld van die O.R. Tambo Internasionale Lughawe Johannesburg
IATA: JNB – ICAO: FAOR
Johannesburg en Pretoria
Kemptonpark, Gauteng, Suid-Afrika
5 558 vt / 1 694 m
26°08′21″S 28°14′46″O﻿ / ﻿26.13917°S 28.24611°O﻿ / -26.13917; 28.24611Koördinate: 26°08′21″S 28°14′46″O﻿ / ﻿26.13917°S 28.24611°O﻿ / -26.13917; 28.24611
Ligging naby Johannesburg
03L/21R 4 418 14 495 Teer
03R/21L 3 400 11 155 Teer
18 794 897
Die O.R. Tambo Internasionale Lughawe (IATA: JNB, ICAO: FAOR, kort ORTIA) is 'n reuse lughawe naby Johannesburg, Gauteng, Suid-Afrika, en die belangrikste lughawe vir binnelandse en buitelandse vlugte in Suid-Afrika. Die lughawe is ontwerp vir 'n maksimumkapasiteit van 28 miljoen passasiers per jaar.
2 Posisie in die wêreld
Die O.R. Tambo-lughawe word as 'n hooggeleë lughawe met hoë temperature geklassifiseer. Op 1 700 meter bo seevlak is die lug merkbaar dunner sodat die totale gewig van vliegtuie verminder moet word - gewoonlik deur minder brandstof in te neem. Ook moet die aanloopbane hier langer wees - die lughawe se twee aanloopbane van respektiewelik 3300 en 4400 meter word tans as van die langstes ter wêreld beskou.
Posisie in die wêreld[wysig | wysig bron]
Die lughawe is die grootste op die vasteland van Afrika, en het in 2007 tot 19 440 000 reisigers hanteer. In 1996 het Johannesburg se lughawe dié van die Egiptiese hoofstad Kaïro as die besigste op die Afrika-vasteland verbygesteek en is nou een van die eenhonderd besigste lughawens ter wêreld. Teen die jaar 2010 het dit meer as 21 miljoen passasiers hanteer.
Die lughawe is in 1952 as Jan Smuts-lughawe naby Kemptonpark aan die Oos-Rand gestig. Nog in dieselfde jaar, op 2 Mei, het die Britse lugredery BOAC die stralertydperk ingelui met die eerste regstreekse ononderbroke vlug vanuit Londen na Johannesburg - met 'n reissnelheid van 770 km per uur (in vergelyking met die DC-3 se 290 km/h). In die 1970's was Jan Smuts 'n toetslughawe vir die Frans-Britse supersoniese Concorde-vliegtuig. Tussen 1994 en 2006 staan dit as die Internasionale Lughawe van Johannesburg bekend. Dit word 27 Oktober 2006 na die anti-apartheidsaktivis en stigterslid van die ANC Jeugliga, Oliver Tambo, herdoop.
Sy internasionale terminaal is ontwerp om ook die grootste moderne dubbeldek-passasiersvliegtuie soos die Airbus A380 te kan hanteer.
Suid-Afrikaanse Lugdiens en ander internasionale lugrederye se oorsese bestemmings, wat vanaf die O R Tambo-lughawe bedien word, sluit onder meer Beijing, Buenos Aires, Hong Kong, New York, Perth, São Paulo en Washington, DC in. Daar is egter 'n groter aantal verbindings met Europese lande, waaronder sewe daaglikse verbindings vanaf Londen in die Verenigde Koninkryk met Airbus en Boeing 747-400-makrostralers.
ACSA[wysig | wysig bron]
Die lughawe word beheer en bedryf deur Acsa (Lughawensmaatskappy van Suid-Afrika). Acsa het verskeie opgraderingsprojekte van stapel gestuur om vir die toenemende getal passasiers voorsiening te maak, onder meer 'n nuwe binnelandse terminaal, opgradering vir die Airbus A380-vliegtuig en baie meer parkeerplek vir voertuie.[verwysing benodig]
Gautrein[wysig | wysig bron]
Die lughawe word sedert 2010 deur 'n stasie vir die Gautrein bedien.
O.R. Tambo Internasionale Lughawe Johannesburg: inweeg-toonbanke
Hoofkantoor van die Suid-Afrikaanse Lugdiens
↑ 1,0 1,1 "O. R. Tambo International airport - Economic and social impacts" (in Engels). Ecquants. Geargiveer vanaf die oorspronklike op 9 Oktober 2019. Besoek op 15 Mei 2014.
↑ (en) "O.R. Tambo Airport Passenger Statistics". Airports Company South Africa. Besoek op 15 Mei 2014.
↑ Airports Company South Africa: O.R. Tambo International Airport. Besoek op 14 April 2020
↑ Johannesburg Airport Guide. Besoek op 1 Maart 2016
↑ Jim Heimann (red.), Allison Silver: 20th Century Travel. Köln: Taschen 2016, bl. 200
Wikimedia Commons bevat media in verband met OR Tambo International Airport.
(en) Die Lughawemaatskappy van Suid-Afrika
Hatfield • Pretoria • Centurion • Midrand • Marlboro • Sandton • Rosebank • Park • Rhodesfield • O.R. Tambo Internasionale Lughawe
Passasierslughawens van Suid-Afrika
Bloemfontein • Durban • George • Johannesburg–Lanseria • Johannesburg–O.R. Tambo • Kaapstad • Kimberley • Mala Mala • Mthatha • Nelspruit • Oos-Londen • Pietermaritzburg • Pilanesberg • Polokwane • Port Elizabeth • Pretoria • Richardsbaai • Upington
WorldCat Identities: lccn-no2007126737
Ontsluit van "https://af.wikipedia.org/w/index.php?title=O.R._Tambo_Internasionale_Lughawe&oldid=2211842"
Lughawens in Suid-Afrika
Die bladsy is laas op 20 Junie 2020 om 22:03 bygewerk.